### Resume

Årsregnskabet 2022 på Teknisk Udvalgs driftsområde udviser et mindreforbrug på 5,1 mio. kr. Det skyldes primært et mindreforbrug på innovations- og smart city-projekter samt kollektiv trafik. Dertil kommer underskud på bl.a. vinter.

Det indstilles, at der på Teknisk Udvalgs område overføres et mindreforbrug på 4,362 mio. kr. på driften inden for pengeposen, et mindreforbrug på 0,755 mio. kr. uden for pengeposen, et mindreforbrug på 26,275
mio. kr. vedr. indskud i Landsbyggefonden og et netto mindreforbrug på 70,0 mio. kr. på anlæg fra 2022 til 2023.

### Sagsfremstilling

[adresse] økonomistyringsprincipper bestemmer, at der er overførselsadgang inden for pengeposen for max. 4% opsparing. Merforbrug overføres fuldt ud.

Teknisk Udvalgs drift består primært af én pengepose, hvor de 4% svarer til 9,3 mio. kr. Derudover kommer projekter udenfor pengeposen samt indskud i landsbyggefonden.

Nedenstående skema viser regnskab 2022, samt overførsler til 2023 fordelt på hovedområder. Her fremgår det bl.a., at der indenfor pengeposen overføres et mindreforbrug på 4,362 mio. kr. og uden for pengeposen overføres 0,755 mio. kr.

![](data:image/png;base64...)

Figur 1: Restbudget og overførsler til 2023 på TU drift på hovedområder (+ = mindreforbrug).

Drift

De væsentligste pointer fra regnskabet (figur 1) anføres nedenfor:

På [adresse] søges der om en overførsel på 0,123 mio. kr. Overførslen vedrører udenomsarealer på [adresse], som det ikke har været muligt at færdiggøre.

På Kollektiv trafik søges der om en overførsel på 3,8 mio. kr. Mindreforbruget afspejler ikke den faktiske udvikling for kollektiv trafik, men skyldes periodeafgrænsningen. Vejle Kommune indbetaler aconto på baggrund af Sydtrafiks budget. Dette budget har for 2022 været sat lavt ift. den faktiske udvikling, idet 2022 har budt på stor stigning i udgifter til drivmidler samt faldende passagerindtægter efter ophør af kompensation for tabte passagerindtægter pga. corona. Alt i alt forventes derfor en efteropkrævning fra Sydtrafik på 7,5 mio. kr. for 2022, der skal betales i 2023. Derudover er udgiftsniveauet fortsat forventet højt i 2023, hvorfor Vejle Kommune forventes at stå med en udfordring på 6-10 mio. kr. i 2023. Den fremadrettede udfordring er meget afhængig af udviklingen i elpriser samt passagerudviklingen.
Mindreforbruget dækker desuden over, at levering af nye infotavler blev forsinket og at projekt om gentænkning af den kollektive trafik fortsætter i 2023. 0,8 mio. kr. af overførslen vedrører disse ting.

På [adresse] søges der om en overførsel på netto 0,8 mio. kr. Overførslen dækker bl.a. over mindreudgifter på parkområdet til udmøntning af træstrategi (0,4 mio. kr.), et merforbrug på Materielgården vedr. energiudgifter (0,7 mio. kr.) og besparelser på kunstlys og skøjtebane (0,6 mio. kr.), som finansierer rum til velfærdsprioritering i 2023 jf. TU den 1. november 2022. Derudover har der i 2022 været øgede udgifter til reparation af gadelys samt færre indtægter på parkering. Merforbruget er bl.a. indhentet ved, at der generelt er holdt igen på asfalt, fortove, vejmarkeringer, renhold mm. Dette medfører yderligere, at der er en rest ud over overførslen på 1,2 mio. kr., som kan nedbringe den negative overførsel på vintertjenesten i 2023.

På Vintertjeneste søges der om en overførsel på -3,8 mio. kr. Regnskabet udviser et merforbrug på 5 mio. kr., som dels skyldes et overført merforbrug fra 2021 på 2,9 mio. kr. og dels at vinteren var dyrere end budgettet. Ovennævnte mindreforbrug på [adresse] kan nedbringe overførslen med 1,2 mio. kr.

På [adresse], byfornyelse og innovationsprojekter søges der om en overførsel på i alt 4,1 mio. kr. inden for pengeposen. Overførslen skyldes primært innovationsprojekter, som strækker sig over flere år. Af de største kan nævnes forbedring af driftsweb, p-pladser ladestandere, projektleder kolonihaver og FM datagrundlag. Dertil kommer, at der på et udvalgsmøde på [adresse] blev afsat 0,5 mio. kr. til et hjemløseprojekt med Velfærdsforvaltningen. Projektet er ikke blevet til noget, og de resterende 0,391 mio. kr. foreslås tilbageført til kollektiv trafik i 2023.

Udenfor pengeposen er der givet midler fra den grønne pulje til projekt om grøn mobilitetsplan. Dette strækker sig ligeledes over flere år og overføres derfor.

På Puljer søges om en overførsel på 0,767 mio. kr. som dels skal dække støjkortlægning og dels rum til velfærdsprioritering i 2023 jf. TU den 1. november 2022.

Merforbruget på [adresse] skyldes primært et gammelt efterslæb vedrørende sideaktivitet Hedensted overført fra tidligere år. I forbindelse med sagen om bodeling af TrekantBrand (BY punkt 2 den 18. januar 2023) blev der givet en tillægsbevilling på 1 mio. kr. til at dække en del af underskuddet. Det resterende underskud skal Teknisk Udvalg finde inden for egen ramme. Det foreslås dækket af et restbudget på byfornyelsesmidler.

I resultatet på drift er indeholdt merudgifter i 2022 som følge af [adresse], Covid-19 og stigende energipriser. Opgørelse af disse merudgifter og eventuel kompensation til udvalgene i 2023, vil indgå i den samlede overførselssag 2022/2023 til Økonomiudvalget og byrådet. For Teknisk Udvalg er det primært øgede energipriser (Kollektiv trafik 8,2 mio. kr., Materielgården 0,7 mio. kr. samt gadelys, signalanlæg, p-huse, springvand mm. 0,65 mio. kr.) Såfremt der ikke findes centrale midler, vil der skulle ske en tilpasning af serviceniveauet.

Landsbyggefonden

På konti vedr. Landsbyggefonden er der et restbudget på 29,9 mio. kr., hvoraf 26,275 mio. kr. søges overført til 2023 til grundkapitalindskud og kapitaltilførsler. Fordeling fremgår af bilag "Skema overførsel drift TU." Derudover tilgår 3,625 mio. kr. kassen. Pengene kommer fra boligforeningen Domea, som har solgt 2 ejendomme i hht. Randbøl og Dorte Mathiesen. Kommunen har haft pant i disse ejendomme og har fået pengene retur i 2022.

![](data:image/png;base64...)

Figur 2: Restbudget og overførsler til 2023 på Landsbyggefonden (+ = mindreforbrug).

Anlæg

Af et korrigeret udgiftsbudget i 2022 på 324 mio. kr. søges 70,947 mio. kr. overført til 2023, hvilket er højere end sidste års overførsel på 60,7 mio. kr.
Derudover søges overført 0,943 mio. kr. i indtægter, således at der netto overføres 70 mio. kr.

Vivian Christiansen til 2023 skal ses i lyset af, at ca. 149 mio. kr. svarende til 46 % af budgettet består af overførsler, fremrykninger og tillægsbevillinger. Eksempelvis er der igangsat mange nye byggemodninger og givet tillægsbevilling på ca. 41 mio. kr. med start i 2022, hvor det efterfølgende har vist sig at stigende priser og faldende grundsalg har bremset projekterne.

I 2022 har der fortsat været et stort fokus på at reducere anlægsoverførslerne. Der har været igangsat initiativer for at fremrykke arbejder hvis muligt ifm. kvartalsopfølgninger, samt skærpet fokus på opfølgning og periodisering af budget. Prisstigninger, længere leveringstider og overophedning af markedet har desværre sat et markant præg på overførslerne.

Der er redegjort for hvert af projekterne i bilag "TU - Projektoversigt Overførsel 22-23".

![](data:image/png;base64...)

Figur 3: Restbudget og overførsler på TU anlæg på hovedområder

I hovedtræk er forklaringen til overførslerne:

Byggemodning

Der søges om en overførsel på 18,683 mio. kr. i udgift. Heraf skyldes ca. 8,2 mio. kr. at museet har fundet væsentlige flere fund på en byggemodning, som har forsinket processen. De udførende entreprenører er blevet forsinket, da de skal vente på ledningsejer på flere projekter. Byggemodningsprojekt (bl.a. Anesminde), er sat på hold grundet prisstigninger og faldende grundsalg.

By- og områdefornyelse

Der søges om en overførsel på 4,878 mio. kr. i udgift og 0,44 mio. kr. i indtægt. Det vedrører primært projekt i [adresse] med 4,280 mio. kr. - afventer afklaring af projektomfang og udformning med lokalråd, erhverv m.fl. Der søges medfinansiering gennem puljer og fonde til gennemførelse af projektet.

Indtægter vedrører refusion på byfornyelse på baggrund af afholdte udgifter.

Vej- og Stiprojekter m.m.

Der søges om en overførsel på 46,754 mio. kr., som vedrører 35 anlægsprojekter. Af de største kan nævnes:

8,9 mio. kr. vedrører Pulje til infrastruktur - pulje bruges til finansiering af nye projekter - af beløbet er 6,95 mio. kr. øremærket [adresse] i [adresse] - modtaget ifm. ½ års regnskab 2022 fra [adresse]. Beløbet flyttes fra pulje til infrastruktur til [adresse] i [adresse] i budget 2023 jf. Byrådssag 153 fra d. 14.9.2022.

7,4 mio. kr. vedrører sti over [adresse] - har afventet politisk stillingtagen ifm. prisstigninger som har medført forsinkelse af projektet.

7,3 mio. kr. vedrører Cykelstier 2022 - 2 af 3 delprojekter sat på hold pga. prisstigninger og 1 projekt forsinket grundet ledningsarbejder.

3,5 mio. kr. vedrører finansiering af Mindre Anlæg, Skoleveje og Cykelstier [adresse] som igangsættes i 2023.

2,4 mio. kr. vedrører Intelligente Transport Systemer som afventer udvikling af nye systemer og markedsforhold

I forbindelse med regnskab 2022 afsluttes 26 anlægsprojekter. Heraf er 3 projekter under 2 mio. kr. og er beskrevet i bilag "TU - Anlæg under 2 mio. kr.". 23 projekter er over 2 mio. kr. og behandles i en særskilt sag vedr. anlægsregnskaber.

Høring

Centralt Budget har ingen bemærkninger af bevillingsmæssig karakter.

### Sagens videre forløb

Sagen skal alene behandles af Teknisk Udvalg.

Sagen indgår i det samlede regnskab for 2022 samt i den samlede overførselssag til Økonomiudvalget og byrådet.

### Klima og resiliensvurdering

Ingen bemærkninger

### Teknik- og Miljødirektøren indstiller,

|  |  |
| --- | --- |
| at | regnskabet samt årsberetning jf. bilag "Fagudvalgsberetning TU" godkendes, |
| at | anmodning om overførsel på drift og anlæg jf. bilagene "Skema overførsel drift TU" og "TU - Projektoversigt Overførsel 22-23" godkendes,  og |
| at | anmodning om ændring af anlægsbevilling jf. bilag "TU Anlæg - ændring af anlægsbevilling" godkendes. |

### Beslutning

Godkendt.